اگر چچنستان روسییادان آیریلسا، او زامان شیمالی قافقازدا توققوشمالار مشاهده ائدجییک.
بو سؤزلری آخار. آذ-آ آچیقلاماسیندا پولیتولوگ فیکرت صادیقوو دئییب. اونون سؤزلرینه گؤره، چچنستان روسییانین ترکیبیندن چیخماق اوچون حرب واریانتینا دا ال آتا بیلر:
«روسییا ایله ۳ محاربه آپاران چچنستان چوخ مرکب رسپوبلیکادیر. آزادلیغی سئون دؤولت اولاراق چچنستان ایللر بویو مستقیللیک اوغروندا مباریزه آپاریب. حاضردا بورادا پردارخاسی مناقیشهلرین گئتدیینین شاهدی اولوروق: مرکزدن قاچما ایستکلری کیفایت قدر گوجلودور. چچنستانین ایرادهسینی، شرطلرینی روسییا نظره آلمالیدیر. عکس حالدا بو مناقیشهلر یئنیدن آلوولانا بیلر».
پولیتولوگون سؤزلرینه گؤره، چچنستانین روسییا ترکیبیندن آیریلماق ایستیی ۹۰-جی ایللردن بو یانا مؤوجوددور:
«اولا بیلر کی، روسییانین ترکیبیندن چیخماق اوچون بورادا مختلیف اوصلوبلاردان ایستیفاده اولوناجاق، حتی بیز یئنی محاربهنی ده مشاهده ائده بیلریک. اگر چچنستان مستقیل اولسا، یاخینلیغیندا اولان اینقوشلار، چرکزلر، کاباردینلر و شیمالی قافقازدا یاشایان دیگر خالقلاردان دا بئله آددیملار گؤزلنیلیر. بو ایسه چوخ مرکب و قانلی نتیجهلره سبب اولا بیلر. اونا گؤره ده روسییا الیندن گلنی ائدجک کی، تابع اولان رسپوبلیکالار باش قالدیرماسین».
قید ائدک کی، سون زامانلار روسییادا مخالیفتین چچنستان لیدری رمضان کادیرووا قارشی تنقیدلری آرتیب. کادیروولا یاناشی، دیگر شیمالی قفقاز خالقلارینا قارشی دا مناسیبت کسکینلشیب. حتی بعضی اکسپرتلر روسییانین اؤز آزادلیغینی چچنستاندا ایتیردیینی بیلدیریرلر. بو تنقیدلرله یاناشی. شیمالی قافقازین اؤزونده معین مناقشه لر یئنیدن آلوولانماقدادیر. سوویت دؤورونده معین ائدیلن سرحدلر آرتیق بعضی خالقلار آراسیندا ناراضیلیغا سبب اولوب. بئله کی، بیر مدت اول چچنلرله آوارلار آراسیندا اراضی اوغروندا توققوشمالار یاشانمیشدی.
azb_Arab azb_Arab azb_Arab azb_Arab azb_Arab azb_Arab